Diari Oficial de la Generalitat Valenciana


Sumari del DOGV 3802, del 27-07-2000 (2000/6035)

Informació pública del programa per el desenvolupament de l'actuació integrada de la unitat d'execució número 1 del sector Cansalades-Umbría 11 de Xàbia.
---------------------------------------------------------------------------------------------------------------------------------------------------------

### Dades del document

Número de DOGV
:   3802

Data del DOGV
:   27-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6035


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del programa per el desenvolupament de l'actuació integrada de la unitat d'execució número 1 del sector Cansalades-Umbría 11 de Xàbia. [2000/M6035]
  
Antonio Jiménez Clar, notari del Col·legi de València, districte de Dénia, amb residència a Xàbia, dóna fe:
  
Que la mercantil Premier Homes, SL, amb CIF: B-03898921 i domicili social a l'avinguda de la Llibertat, número 4, edifici Sorolla, de Xàbia (Alacant), m'ha requerit per a la protocol·lització de l'alternativa tècnica, el pla parcial i el projecte d'urbanització acompanyat del corresponent estudi de seguretat i salut en el treball, de la unitat d'execució número 1 del sector Cansalades-Umbría 11, a Xàbia, d'acord amb les especificacions del programa d'actuació integrada que serveix de base per a la seua adjudicació, d'acord amb el procediment de l'article 48 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística.
  
I que mitjançant aquest edicte, es fa constar:
  
1. L'objecte i les característiques essencials de la iniciativa tècnica
  
Programa per al desenvolupament de l'actuació integrada de la unitat d'execució número 1 (d'una superfície bruta de 73.173 metres quadrats), del sector Cansalades-Umbría 11 (una superfície bruta de 145.899 metres quadrats), acompanyat dels corresponents pla parcial del sector Cansalades-Umbría 11 i projecte d'urbanització i estudi bàsic de seguretat i salut de la unitat d'execució número 1, amb el fi de definir les característiques bàsiques i la realització de les obres d'urbanització de l'esmentada unitat.
  
2. La notaria on es troba dipositada la documentació està situada al carrer de l'Historiador Chabàs 1, 1r, de Xàbia (Alacant).
  
3. L'exemplar dipositat en l'Ajuntament de Xàbia, situat a la plaça de l'Església número 4, s'identifica com a: programa per al desenvolupament de l'actuació integrada de la unitat d'execució 1 del sector Cansalades-Umbría 11 del Pla General d'Ordenació Urbana de Xàbia.
  
4. L'avís que en el termini de 20 dies, comptats des de la publicació de l'últim anunci, qualsevol persona podrà comparéixer en l'esmentada notaria per a obtindre còpia de l'acta o exhibició d'aquesta.
  
5. La possibilitat de consultar en l'Ajuntament de Xàbia, les actuacions derivades de la
  
documentació dipositada i presentar-hi, per a la seua incorporació a aquella, tant al·legacions com alternatives tècniques que pretenguen competir amb l'exposada, així com, en el seu moment, proposicions juridicoeconòmiques per a l'execució d'aquestes.
  
I perquè tinga els efectes oportuns, lliure aquest edicte.